text: Nu kan du blive designer i Sønderborg
  13 februar 2013 kl. 13.13
  Erhvervsakademi SydVest i Sønderborg tilbyder fra sommer en uddannelse som multimediadesigner.
  Nu kan man få en uddannelse som multimediadesigner i Sønderborg.
  - Gennem flere år har uddannelsessøgende i Sønderborg igen og igen efterspurgt uddannelsen til studiemesser og Åbent Hus. Derfor tager vi nu konsekvensen og starter uddannelsen som multimediedesigner op i Sønderborg. Vi forventer 20-30 nye studerende på det første hold, fortæller uddannelseschef Anne-Mette Tønnesen fra Erhvervsakademi Sydvest.
  Kommunikation, konceptudvikling, webprogrammering og interaktionsdesign er nogle af de områder, som de studerende kommer til at arbejde med.
  